# born
## Brezhoneg
### Etimologiezh

    Diwar ar ger gallek borgne.

### Anv-kadarn 1

born /ˈbɔrn/ gourel (liester : borned, borneien)
* Den na wel nemet gant ul lagad/
** Gwilherm Kerbrad, e amezeg, a oa labourer-douar, ha born. — (Fañch an Uhel, Kontadennoù ar Bobl/5, Al Liamm, 1994, p. 21.)

#### Gerioù kevrennek

* born-buzhug

#### Troidigezhioù

* galleg : borgne

### Anv-kadarn 2

born /ˈbɔrn/ gourel (liester : bornioù, berniel)
* Kartenn c'hoari, anezhi an hini wellañ e kalz a c'hoarioù, zo ur poent pe un arouezenn hepken merket warni
** Gant piou emañ ar born-pikez ? — (Jules Gros, Le trésor du breton parlé Deuxième Partie, 1970, p. 55.)
** Petra bennak ma 'z oa uhel a-walc'h ar skodenn, ne oa ket hor spered gant an damez dreflez (!) ha gant ar born pikez. — (Jarl Priel, An Teirgwern Pembroke, Al Liamm, 1959, p. 165.)

#### Troidigezhioù

* galleg : as (jeu de cartes)

### Anv-kadarn 3

born /ˈbɔrn/ gourel (liester : bornioù, berniel)
* Tamm dispis eus ur ganevedenn
** Er beure-mañ em-eus gwelet a-geñver da Vilio eur born, med ne oa ket fuloret. — (Jules Gros, Le trésor du breton parlé Deuxième Partie, 1970, p. 55.)
** Pa vez gwelet eur born evel-se e vez seblant amzer fall ha hennez a ziskouez euz peleh e teuio. — (Jules Gros, Le trésor du breton parlé Deuxième Partie, 1970, p. 55.)

#### Troidigezhioù

* galleg : bout d'arc-en-ciel

### Anv-gwan

born /ˈbɔrn/
* Born eo an hini na wel nemet gant ul lagad
    Ar paotr-se a oa born: ne wele ken 'met gant ul lagad, — (Jules Gros, Le trésor du breton parlé Deuxième Partie, 1970, p. 54.)
    Ur gozh kazeg vorn , — (Jules Gros, Le trésor du breton parlé Troisième Partie, 1974, p. 372.)
* Koñchoù born : diaes da grediñ
* Un hent born : ne gazh da neblec'h.
    Amañ zo graet un hent born, — (Jules Gros, Le trésor du breton parlé Deuxième Partie, 1970, p. 54.)
* Ur park born : n'eus hent ebet da zont er-maez anezhañ.
    N'eus park born ebet, — (Jules Gros, Le trésor du breton parlé Deuxième Partie, 1970, p. 54.)

#### Troioù-lavar

* tennañ koñchoù born eus e gelorn : kontañ istorioù digredus

#### Troidigezhioù

(1)
* galleg : borgne
(2)
* galleg : louche (racontars/inepties)

## Saozneg
### Furm verb

born
* Anv-gwan-verb ar verb bear.
** Where were you born? -Pelec'h e oas ganet?
** I was born in Brittany. E Breizh e oan ganet.
** I was not born yesterday. Ne oan ket ganet dec'h.

### Anv-gwan

born
* ganet

#### Gerioù enepster

* reborn
* unborn

### Krennlavar

* He that is born to be hang’d', Will never be drown’d. Neb zo ganet da vout krouget ne vo ket beuzet biken.